ปจด.หนูมาครั้งล่าสุดวันที่26-30ธ.ค ค่ะ ตอนนั้นกินยาคุมไปได้แค่2เม็ด เพราะว่าลืมพกไปต่างจังหวัดด้วยก็เลยหยุดไปเลยค่ะ จนตอนนี้ปจด.หนูยังไม่มาเลยค่ะ ตรวจการตั้งครรภ์ 4 ครั้งแล้วค่ะ ขึ้นขีดเดียวค่ะ
สวัสดีค่ะ หากตรวจหาการตั้งครรภ์หลายครั้งแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ อย่างไรก็ตาม หากการตรวจหาการตั้งครรภ์ ยังไม่เกิน 2 สัปดาห์นับจากที่ได้มีเพศสัมพันธ์ครั้งสุดท้ายไป ถือว่าผลยังเชื่อถือไม่ได้ อาจต้องตรวจซ้ำดูอีกครั้งค่ะ แต่หากเกิน 2 สัปดาห์แล้ว ผลก็ถือว่าเชื่อถือได้แล้วค่ะ ดังนั้น การที่ประจำเดือนยังไม่มา อาจเกิดจากสาเหตุต่างๆ เช่น รังไข่ยังไม่กลับมาทำงานเป็นปกติหลังจากที่ได้หยุดทานยาคุมไป นอกจากนี้ ก็อาจเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปอีกซักระยะก่อน ประจำเดือนก็น่าจะมาในที่สุดค่ะ